ET Euroopa Liidu Teataja C 35/6

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase muutmistaotluse avaldamine

(2017/C 35/07)

Käesoleva dokumendi avaldamine annab õiguse esitada vastuväiteid vastavalt Euroopa Parlamendi ja nõukogu määruse (EL) nr 1151/2012 (1) artiklile 51.

KAITSTUD PÄRITOLUNIMETUSE/KAITSTUD GEOGRAAFILISE TÄHISE TOOTESPETSIFIKAADI OLULISE MUUDATUSE HEAKSKIITMISE TAOTLUS

Muudatuse heakskiitmise taotlus kooskõlas määruse (EL) nr 1151/2012 artikli 53 lõike 2 esimese lõiguga

„CONNEMARA HILL LAMB“ / „UAIN SLÉIBHE CHONAMARA“

ELi nr: IE-PGI-0105-01291 – 12.12.2014

KPN ( ) KGT ( X )

1. Taotlejate rühm ja õigustatud huvi

Nimetus : Connemara Hill Lamb Aadress : Connemara Hill Lamb Ltd, Corr na Mona, Co Galway, Ireland Telefon : +353 949548798 E-post : connemarahilllamb@eircom.net

Õigustatud huvi

Taotleja on sama nagu algse taotluse esitaja. Taotluse esitaja Connemara Hill Lamb on kõnealuse toote tootjate ja töötlejate ühendus.

2. Liikmesriik või kolmas riik

Iirimaa

3. Tootespetsifikaadi osa, mida muutmine hõlmab

— ☐ Toote nimetus — ☒ Toote kirjeldus — ☐ Geograafiline piirkond — ☒ Päritolutõend — ☒ Tootmismeetod — ☒ Seos geograafilise piirkonnaga — ☐ Märgistus — ☒ Muu (kontaktteabe ajakohastamine)

4. Muudatus(t)e liik

— ☒ Registreeritud KPNi või KGT tootespetsifikaadi muudatus, mis on määruse (EL) nr 1151/2012 artikli 53 lõike 2 kolmanda lõigu kohaselt oluline. — ☐ Sellise registreeritud kaitstud päritolunimetuse (KPN) või kaitstud geograafilise tähise (KGT) tootespetsifikaadi muudatus, mis on määruse (EL) nr 1151/2012 artikli 53 lõike 2 kolmanda lõigu kohaselt oluline ja mille koonddokumenti (või sellega võrdväärset) ei ole avaldatud.

5. Muudatus(ed)

Toote kirjeldus

Kokkuvõte:

Kaitstav toode on Connemara geograafilises piirkonnas aretatud tõugu kuuluva, seal sündinud ja kasvatatud mägilambatalle liha (Connemara Hill Lamb). Talled on väikese kehakaalu ja peenikese kondiga ning nende rümp on lahja, kaetud õhukese rasvkoekihiga, liha on roosakaspunane ja sel on tihe sügav tekstuur.

Kirjeldus ja põhjendus:

Selguse huvides tuleb „õhuke koekiht“ asendada sõnadega „õhuke rasvkoekiht“, kuna termin „koekiht“ võis tavalugejatele olla raskesti arusaadav.

Päritolutõend

Kokkuvõte:

Viited Connemara mägilambatalle kasutamisele toiduks ulatuvad tagasi 19. sajandi algusesse, kui Šotimaalt toodi sisse mustakoonuline lambatõug. Vahetult näljahädale järgnenud 1850.–1870. aastatel toodi Šotimaalt hulgaliselt sisse mustakoonulisi lambaid, et karjatada neid mägikarjamaadel. Üleasustatud piirkondade amet (Congested Districts Board), mis asutati aastal 1891, jätkas lammaste importimist, et parandada kohalikku tõugu. Kõnealune lambatõug on hiljem arenenud selgelt eristatavaks tõuks, kes on kohanenud Connemara karmide tingimustega. Mustakoonuline tõug on eriti sobiv kõnealuse piirkonna tingimustes kasvatamiseks, kuna ta suudab teiste tõugudega võrreldes endale paremini toitu leida. Täieliku jälgitavuse tagamiseks põllumajandusettevõttest kuni tapamajani, on igal tallel kõrvamärk ja rümbal rippetikett.

Kirjeldus ja põhjendus:

Tänu muudatustele saab üksikasjalikumat teavet mustakoonuliste või laikudega (brecked) (brecked tuleb sõnast breac, mis tähendab iiri (gaeli) keeles „täpiline“) tallede välimuse kohta.

Tootmismeetod

Kokkuvõte:

Liha on pärit mustakoonulise lambatõu talledelt, kelle tõug on aretatud, kes on sündinud ja kasvatatud nimetatud geograafilises piirkonnas. Talled sünnivad kevadel, üldiselt alates aprillist (hiljem kui teiste Iirimaa lambatõugude talled), ja uted imetavad neid kogu nende eluaja. Talledel lastakse mägikarjamaadel vabalt toituda ja üldiselt tapetakse nad alates 14 nädala vanuselt. Mõned talled tapetakse alates 10 nädala vanuselt.

Kirjeldus ja põhjendus:

Tootmismeetodi muudatustega parandatakse algset tootespetsifikaati, millele oli ekslikult märgitud, et tallesid tapeti üldiselt 14 nädala vanuselt, selle asemel, et teha selgeks, et see oli üldiselt minimaalne tapavanus ja et tapavanuse ülempiir on 32 nädalat. Kuna imetamisperiood kestab kuni 16 nädalat ja talledel lastakse ka mägikarjamaadel vabalt toituda, siis võib tapamajja viimine toimuda vanemas eas.

Seos geograafilise piirkonnaga

Kokkuvõte:

Talled sünnivad kevadel, üldiselt alates aprillist (hiljem kui teiste Iirimaa lambatõugude talled), ja uted imetavad neid kuni 16 nädalat või kogu nende eluaja. Talledel lastakse vabalt toituda mägikarjamaadel ja üldiselt tapetakse nad alates 14 nädala vanuselt, tapavanuse ülempiir on 32 nädalat. Mõned talled tapetakse alates 10 nädala vanuselt. Karmide maastikutingimuste tõttu on need talled liikuvamad kui tasandikukarjamaal kasvatatavad talled; seetõttu on nende rümbad väiksemad, kaaludes 9–20 kg, samas kui tasandikult pärinev tallerümp kaalub 25 kg.

Kirjeldus ja põhjendus:

Taotluse täistekst, mis avaldati andmebaasi DOOR kaudu, esitati komisjonile toote „Connemara Hill Lamb“ toimiku osana ning seal seisis, et rümba kaaluvahemik on 9–18 kg. Esialgses kokkuvõttes oli kaaluvahemiku asemel esitatud hoopis näitaja 10 kg, mis on väär. Tallede tapakaalu ülempiiri suurendati 18 kg-lt 20 kg-le, võttes arvesse asjaolu, et nende kehamass on karja vähenemisest tingituna kümne aasta jooksul kasvanud, olles eelkõige seotud keskkonnaalaste põhjuste ja sõnajalgade leviku kontrollimisega, millest tulenevalt on kõnealuse piikonna taimekooslus paranenud.

Ajavahemikul 2005–2014 vähenes County Galway maakonnas lammaste arv 112 000 isendi võrra, langedes 509 074-lt 397 989-le (iga-aastane lammaste loenduse register). Lisaks on paremate ja vastupidavamate tallede tootmist võimaldanud isaslooma valimine (Lambakasvatajad saavad isaslooma valikul valida järgmiste tõugude vahel: Galway/Mayo, Blackface/Brecked, Texel, Suffolk, Beltex, Charlois.).

Muu (kontaktteabe ajakohastamine):

(Liikmesriigi pädev asutus)

Nimetus : Department of Agriculture, Food and the Marine Aadress : Agriculture House, Kildare Street, Dublin 2, Ireland Telefon : +353 1 6072371 Faks : +353 1 6072038 E-post : geographicalIndications@agriculture.gov.ie

Kirjeldus ja põhjendus:

Asutuse nimetus muutus 2011. aastal, sisaldades nüüd ka sõna „Marine“.

Muu (geograafilise piirkonna lühikirjeldus)

(Geograafiline piirkond)

Kokkuvõte:

Kõnealune geograafiline piirkond on rahvusvaheliselt tuntud Connemara nime all; see asub Lääne-Iirimaal, Corribi järvenõost läänes ja hõlmab ka Inishmaani, Inisheeri ja Inishmore’i saari. Selle piirkonna maastikule on iseloomulikud mäed, sood ja järved. Lambaid kasvatatakse mägisel alal, nad söövad mägikarjamaadel kanarbikku ja teisi taimi.

Kirjeldus ja põhjendus:

Muudatustega on selgelt määratletud geograafilise piirkonna piirid ning saared (läänepoolne mandriala), mis samuti kuuluvad geograafilisse spektrisse, kuid mida esialgses taotluses konkreetselt ei nimetatud.

Muu (kontaktteabe ajakohastamine):

(Kontrolliasutus)

Nimetus : Department of Agriculture, Food and the Marine Aadress : Agriculture House, Kildare Street, Dublin 2, Ireland Telefon : +353 1 6072371 Faks : +353 1 6072038 E-post : geographicalIndications@agriculture.gov.ie

KOONDDOKUMENT

„CONNEMARA HILL LAMB“ / „UAIN SLÉIBHE CHONAMARA“

ELi nr: IE-PGI-0105-01291 – 12.12.2014

KPN ( ) KGT ( X )

1. Nimetus(ed)

„Connemara Hill Lamb“ / „Uain Sléibhe Chonamara“

2. Liikmesriik või kolmas riik

Iirimaa

3. Põllumajandustoote või toidu kirjeldus

3.1. Toote liik

Klass 1.1. Värske liha (ja rups)

3.2. Punktis 1 esitatud nimetusele vastava toote kirjeldus

Liha on pärit mustakoonulise või laikudega lambatõu emastelt talledelt, kelle tõug on aretatud, kes on sündinud ja kasvatatud nimetatud geograafilises piirkonnas. Talled on väikese kehakaalu ja peenikese kondiga ning nende rümp on lahja, kaetud õhukese rasvkoekihiga, liha on roosakaspunane ja sel on tihe sügav tekstuur. Tallelihal on naturaalne ja mahlakas maitse ning väga tugev lõhn. Liha on võimalik osta juulist jaanuarini (vahel ka alates juunist).

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

Kuna tallesid kasvatatakse määratletud geograafilise piirkonna rohumaadel ekstensiivselt vastavalt Connemara lambakasvatuse traditsioonilistele kasvatustavadele, siis sööta neile väga palju ei anta. Täiendavat sööta antakse talledele ainult siis, kui see on vajalik taimede puudumise, ebasoodsate ilmaolude või nende ebapiisava kasvu tõttu, ja siis, kui põllumajandusministeeriumi poolt on heaks kiidetud, et lisasööta võib lisaks rohumaalt saadavale haljassöödale kasutada.

3.4. Täpsustage tootmise erietapid, mis peavad toimuma määratletud geograafilises piirkonnas

Liha on pärit mustakoonulise või laikudega lambatõu emastelt talledelt, kelle tõug on aretatud, kes on sündinud ja kasvatatud nimetatud geograafilises piirkonnas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

—

3.6. Sellise toote märgistamise erieeskirjad, millele registreeritud nimetus viitab

Geograafiline tähis „Connemara Hill Lamb“ või „Uain Sléibhe Chonamara“ peab olema nähtav rümbal, rümba osadel või jaotustükkidel koos kaitstud geograafilise tähise sümboliga.

4. Geograafilise piirkonna täpne määratlus

Kõnealune geograafiline piirkond on rahvusvaheliselt tuntud Connemara nime all. See asub Lääne-Iirimaal Corribi järvenõost läänes, Galway linnast Westporti linnani, hõlmates Arani saari (Inishmaan, Inisheer ja Inishmore), Inishsharki, Omey’, Inishbofini, Inishturki, Clare’i saart ja kõiki selle piirkonna asustamata saari.

5. Seos geograafilise piirkonnaga

Geograafilise piirkonna eripära

Selle piirkonna maastikule on iseloomulikud mäed, sood ja järved. Tallesid kasvatatakse mägisel alal, nad söövad mägikarjamaadel kanarbikku ja teisi taimi.

Taimestiku moodustavad peamiselt tuuleheinad (Agrostis Spp.), aruheinad (Festuca Spp.), harilik sinihelmikas (Molinia caerulea), tarnad (Carex Spp.), ahtalehine villpea (Eriophorum angustifolium) ja raba-jänesvill (Trichophorum cespitosum). Muud olulisemad söödataimed on kanarbik (Calluna vulgaris), soo-eerika (Erica tetralix) ja hall eerika (Erica cinerea) ning euroopa rabaliilia (Narthecium ossifragum) ja tedremaran (Potentilla erecta).

Toote eripära

Mustakoonuline või laikudega tõug on eriti sobiv kõnealuse piirkonna tingimustes kasvatamiseks, kuna ta suudab teiste tõugudega võrreldes endale paremini toitu leida.

Karmide maastikutingimuste tõttu on need talled liikuvamad kui tasandikukarjamaal kasvatatavad talled; seetõttu on nende rümbad väiksemad, kaaludes 9–20 kg, samas kui tasandikult pärinev lambarümp kaalub 25 kg.

Talled sünnivad kevadel, üldiselt alates aprillist (hiljem kui teiste Iirimaa lambatõugude talled), ja uted imetavad neid kuni 16 nädalat või kogu nende eluaja. Talledel lastakse mägikarjamaadel vabalt toituda ja üldiselt tapetakse nad alates 14 nädala vanuselt, tapavanuse ülempiir on 32 nädalat. Mõned talled tapetakse 10 nädala vanuselt.

Geograafilise päritolu ja vajaduse korral toote kvaliteedi, maine või muude omaduste vaheline seos

Toote kvaliteet: Connemara mägilambatalle liha maitse, lõhn ja värvus on otse seotud sealsete lambakarjamaade taimestikuga. Talled söövad mägikarjamaade kanarbikku ja muid taimi, mis on iseloomulikud sealsele tootmispiirkonnale.

Viide spetsifikaadi avaldamisele

(kõnealuse määruse artikli 6 lõike 1 teine lõik)

http://www.agriculture.gov.ie/gi/pdopgitsg-protectedfoodnames/products/

(1) ELT L 343, 14.12.2012, lk 1.